કામરેજ મામલતદાર કચેરી ખાતે જિલ્લા કલેક્ટરની અધ્યક્ષતામાં મળેલી બેઠકમાં બુલેટ ટ્રેન પ્રોજેક્ટમાં જમીન ગુમાવનારા ખેડૂતોને બોલાવાયા હતા. જેમાં ખેડૂતોએ જંત્રી પ્રમાણે વળતર ચુકવવાના સરકારના નિર્ણયનો વિરોધ કર્યો હતો. ખેડૂતોની રજૂઆત હતી કે, ગામોની જંત્રીઓ અલગ-અલગ હોવાથી જંત્રી પ્રમાણે વળતર ચુકવવામાં આવશે તો ખેડૂતોને અન્યાય થાય તેમ છે. મકાન ગુમાવનાર માટે પોલિસી, પાણી પાઇપલાઇન, રસ્તા અને પાકને થનારા નુકસાન અંગેના વળતર માટે સરકારે શું પોલિસી બનાવી છે તેની જાણકારી માંગી હતી. જોકે, સરકાર તરફે કહેવાયું કે, પહેલાં માપણી કરવા દો તો વળતર કેવી રીતે ચુકવવું તેની જાહેરાત થઈ શકે.